2014-2015 yilgi mavsumni “MYu” tarkibida ijara asosida o‘tkazgan, transfer huquqi “Monako”ga tegishli bo‘lgan kolumbiyalik hujumchi Radamel Falkao Angliya chempionatida qolishni istayotganini aytib o‘tdi. “Kelajagim borasida juda ko‘p gap-so‘zlar bo‘lmoqda. Ammo men xotirjamlikni saqlab qolishni istayman. Angliya chempionatida qolmoqchiman. Yangi klubim borasida esa yaqin haftalar ichida bir to‘xtamga kelaman”, - deydi Falkao. Avvalroq, “Monako” Falkaoning ijarasi uchun “Chelsi”dan 5 million funt talab qilayotgani xabar qilingandi.